Миәкә районы

**Миәкә районы** () – Башҡортостандағы муниципаль район. Административ үҙәге – Ҡырғыҙ-Миәкә ауылы. Районда 31247 кеше йәшәй.

## Билдәле шәхестәре
* Камалетдинов Мифтахетдин Камалетдин улы, Мифтахетдин Аҡмулла; (14.12.1831—8.10.1895), башҡорт шағиры, мәғрифәтсе.  Туҡһанбай ауылынан.
* Абдуллин Мансур Иҙиәт улы (15.09.1919 — 8.06.1996), Бөйөк Ватан һуғышында ҡатнашыусы, Советтар Союзы Геройы. Ҡырғыҙ-Миәкә ауылынан.
* Вәлиев Иршат Ғәли улы (1.08.1928—12.10.1997), театр актёры. Башҡорт АССР‑ының халыҡ артисы (1984). Ҡырғыҙ-Миәкә ауылынан.
* Илдар Ғүмәров (23.09.1958), башҡорт театр актёры. 1990 йылдан СССР Театр эшмәкәрҙәре союзы ағзаһы. Башҡортостан Республикаһының халыҡ артисы (1999). Илсеғол ауылынан. 
* Зыязитдинов Рим Сәләх улы (19.04.1953), театр актёры. Башҡортостан Республикаһының халыҡ артисы (2004). Боғҙан ауылынан.
* Йәмилов Марат Арыҫлан улы (23.11.1938—2.11.1996), театр актёры. Башҡорт АССР-ының атҡаҙанған (1972) һәм халыҡ (1989) артисы. Әнәс ауылынан.
* Максимча Иван Васильевич (14.09.1922—26.04.1985), хәрби осоусы һәм СССР-ҙың граждандар авиацияһы лётчигы, Бөйөк Ватан һуғышында ҡатнашыусы, Советтар Союзы Геройы (1945). Николаевка ауылынан. 
* Мусин Хәйҙәр Хәләф улы (17.01.1949—2017), хужалыҡ эшмәкәре. 1989—2005 йылдарҙа «Ҡаран» совхозының директоры һәм генераль директоры, 2005—2016 йылдарҙа Рәсәй Федерацияһы Пенсия фондының райондағы идаралыҡ етәксеһе. Башҡортостан Республикаһының атҡаҙанған ауыл хужалығы хеҙмәткәре, «Почёт Билдәһе» һәм Салауат Юлаев ордендары кавалеры. Күл-Ҡуңҡаҫ ауылынан.
* Солтанов Мостафа Кәрим улы (9.02.1912—18.02.2009), Бөйөк Ватан һуғышында ҡатнашҡан башҡорт журналисы, 1960 йылдан СССР Журналистар союзы ағзаһы. Ҡыҙыл Йондоҙ, II һәм III дәрәжә Дан, II дәрәжә Ватан һуғышы ордендары  кавалеры, Башҡорт АССР-ының атҡаҙанған мәҙәниәт хеҙмәткәре (1977), Шәһит Хоҙайбирҙин исемендәге премия лауреаты (1998). Ҡаран-Ҡуңҡаҫ ауылынан.
* Тулин Сергей Заһит улы (1992 йылға тиклем Ғиззәтуллин Риф Заһит улы, (1.09.1957) — Совет һәм Рәсәй Армияһы хәрби хеҙмәткәре, десантсы, запастағы генерал-майор, юридик фәндәр кандидаты (2009). Рәсәй Федерацияһы Геройы (1996). Кесе Гәйнә ауылынан. 
* Хәлимов Рәфис Иҙиәт улы (6.05.1959), мәҙәниәт эшмәкәре. 2003–2011 йылдарҙа һәм 2018 йылдан Фәйзи Ғәскәров исемендәге дәүләт академия халыҡ бейеүҙәре ансамбле директоры. Рәсәй Федерацияһы һәм Башҡортостан Республикаһының атҡаҙанған мәҙәниәт хеҙмәткәре.  Боғҙан ауылынан. 
* Хәмиҙуллин Ғәли Заһит улы (3.08.1903—14.08.1977), агроном, иҡтисадсы, партия һәм дәүләт эшмәкәре. Ауыл хужалығы фәндәре докторы (1961). Хеҙмәт Ҡыҙыл Байраҡ (1948), ике Почёт Билдәһе (1944, 1957) ордендары кавалеры.  Яңы Ишле ауылынан. 
* Шиһапов Зиннур Хәйҙәр улы (11.09.1965), ғалим-генетик, биология фәндәре докторы (2006), профессор, 1998 йылдан Рәсәй Фәндәр академияһы Өфө ғилми үҙәгенең Ботаника баҡсаһы—институты директоры һәм бер үк ваҡытта 2006 йылдан — Өфө ғилми үҙәгенең рәйес урынбаҫары. Елдәр ауылынан.
* Әхмәтшин Марс Әһлиулла улы (21.0.2.1948), журналист, яҙыусы. Рәсәй Федерацияһының (2008) һәм Башҡортостандың (1997) атҡаҙанған мәҙәниәт хеҙмәткәре.

## Иҫтәлекле урындары
* Мифтахетдин Аҡмулла музейы
* Нарыҫтау

## Халыҡ һаны
**1939 йылдан башлап халыҡ иҫәбен алыу мәғлүмәттәре буйынса районда даими йәшәгән халыҡ һаны (кеше):**

## Ауыл биләмәләре һәм ауылдар

## Иҫкәрмәләр

## Сығанаҡтар
* Сайт «Миякинский район Республики Башкортостан»

## Һылтанмалар
*